SARL-NUUS SONDAG 07 Maart 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web by www.sarl.org.za. Klik 
op ARMI en volg die skakels soos aangedui. Vir oudio via Echolink, koppel 
met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met her- 
leidings op 10,130, 7,066 en 3,695 MHz ESB.(Ander nuuslesers verander soos 
toepaslik.) 


In die nuus vandag; 


NOMINASIES INGEWAG VIR DIE RADIOAMATEUR VAN DIE JAAR 
TOEKENNINGS 


DIE SARL SE PROGRAM: WORKED ALL ZS 
DATUM VAN PIC-KURSUS BY NARS VERSKUIF 
HOE ERNSTIG KAN DIE UITWERKING VAN RFS WEES? 


U luister na ZS6SRL. Bly ingeskakel vir meer besonderhede en ander belangrike 
en interessante nuusitems. 


NOMINASIES INGEWAG VIR DIE RADIOAMATEUR VAN DIE JAAR 
TOEKENNINGS 


Die Suid-Afrikaanse Amateurradio-ontwikkelingstrust wag nominasies in vir die 
Nokia Siemens Netwerke (NSN) Radioamateur van die Jaar en Gemeenskapsdi- 
enstoekennings. Die drie kategorieë vir toekennings is: 


GARTH MILNE TEGNIESE INNOVERINGSTOEKENNING 


Hierdie toekenning word gemaak vir die ondersteuning, ontwikkeling en toepass- 
ing van tegniese innovasie in amateurradio in Suid-Afrika. Die ontvanger sal n 
persoon wees wat die gebruik van tegnologie op klubvlak, nasionaal, by skole of 
tersiëre inrigtings, bevorder het. 


NSN RADIOAMATEUR VAN DIE JAAR TOEKENNING 


Hierdie toekenning word gemaak vir die ondersteuning en ontwikkeling van die 
amateurradiodiens in Suid-Afrika, nie vir individuele prestasies soos DXCCO of 
ander bedryfstoekennings of kompetisies nie. Die persoon sal iemand wees wat 
sy of haar kundigheid en tyd gewy het aan die bevordering van amateurradio 
in Suid-Afrika. 


NSN AMATEURRADIO-GEMEENSKAPSDIENSTOEKENNING 


Die Suid-Afrikaanse Amateurradio-ontwikkelingstrust verleen jaarliks erkenning 
aan n radioamateur of n groep radioamateurs, soos n klub of vereniging, vir di- 
ens gelewer aan die gemeenskap. Gemeenskapsdiens kan wees soos hulp verleen 
aan n gestremde radioamateur, kommunikasie verskaf tydens n sportgeleen- 
theid, of tydens n ramptoestand soos padongeluk, vloed, veldbrande of n aard- 
bewing. 


Volle besonderhede en nominasievorms is beskikbaar by www.amateurradio.org.za. 
DIE SARL SE PROGRAM: WORKED ALL ZS 


Vier trofeë is onlangs toegeken aan die top-presteerders in die SARL se Worked 
A11 ZS-toekenningsprogram. 


Worked A1I ZS verg kontakte met 100 Suid-Afrikaanse stasies. Sedert 1959 is 
meer as 300 sertifikate in alle vastelande behalwe Asië uitgereik. Die sertifikate 
word vir enkelbande of -modusse en vir veelvoude van 100 roepseine onderskryf. 


In 2001 het die Pretoriase Wedstrydklub, Z$67, onderneem om trofeë aan die 
eerste drie aansoekers met 500 roepseine te skenk. Dit het byna nege jaar geduur 
voordat die derde aansoeker die paal gehaal het. 


Die grootste faktor in die skielike toename in die gewildheid van WAZS is die 
vestiging van SA-OSL, die Webgebaseerde elektroniese @OSI-stelsel wat Richard 
Seddon, ZS2CLI, op die SARL se webwerf gebou het. Die stelsel het beide 
deelname en die maksimum tellings geweldig bevoordeel. 


In die afgelope vier jaar is meer as 150 7ZiS-sertifikate uitgereik, meer as die 
aantal tussen 1970 en 2006! 


Die eerste WA ZS-500 is in 2002 deur Chris R. Burger, ZS6EZ, gewen. 


Op daardie stadium was Harald Pfeffer, OEGHPD, die naaste aanspraakmaker, 
met meer as 400 roepseine. Ongelukkig het Harald tot op datum nie die 500-vlak 
bereik nie. 


Jan Botha, ZS4JAN, het in 2007 aansoek gedoen, met die derde aansoek van 
Gerhard Coetzee, ZS3TG, in 2009. 


Jan Botha het intussen voortgegaan om sy tellings te bou, en het in November 
2009 die 1 000-vlak verbygesteek. Jan se telling is ten minste dubbel die van sy 
naaste teenstanders. 


Die WAZS-500-trofeë vang die oog, `n emaljeplaat wat op `n donker houtbasis 
gemonteer is. Die WAZS-1 000 is soortgelyk, maar baie groter. Die grootte en 
ontwerp poog om die omvang van die prestasie weer te gee. 


Die trofeë is deur Superb Flight 'Training geskenk. SFT is `n vliegskool in 
Pretoria. Hulle Webwerf is by pilots.co.za. 


DATUM VAN PIC-KURSUS BY NARS VERSKUIF 


Weens verskeie logistiese redes is die kursus om PIC-programmering in vier 
uur te leer, verander na 27 Maart 2010. Die SARL het ook met Microchip 
ooreengekom om die kursus aan n groter gemeenskap beskikbaar te stel. Navrae 
en besprekings het begin instroom binne ure na die nuus oor die kursus vrygestel 
is. Indien u beplan om die kursus by te woon, moenie uitstel om in te skryf nie. 
Besonderhede is beskikbaar op www.sarl.org.za, klik op RTA. Slegs n beperkte 
aantal inskrywings kan per kursus aanvaar word. 


HOE ERNSTIG KAN DIE UITWERKING VAN RFS WEES? 


Van Newsline kom die berig oor n inwoner van New Mexico wat beweer dat hy 
ly aan n elektromagnetiese allergie en dat hy om n hofsaak teen sy buurvrou 
aansoek gedoen het omdat sy weier om haar huishoudelike elektroniese toestelle 
af te skakel. Volgens die berig slaap Arthur Firstenberg in sy kar of by vriende 
ten einde die elektromagnetiese golwe te vermy wat hy beweer deur sy buurvrou 
se selfoon, draadloosnetwerk, rekenaar, fluoresserende ligte en lampverdowwers 
veroorsaak word. 


Firstenberg beweer dat die lae intensiteit elektromagnetiese uitstraling wat uit 
selfone en ander moderne fieterjasies ontstaan, veroorsaak dat hy en andere wat 
vir radiogolwe sensitief is, hulle erg laat ly. Hy glo dat die newe-effekte van 
blootstelling naarheid, vertigo, fluitgeluide in die ore, erge hoofpyn en liggaam- 
spyn insluit. Hy skryf ook gewrigspyn, slaaploosheid, verswakte sig, belemmerde 
spierbeheer en ander kwale aan elektromagnetiese bronne toe. 


In die eis word beweer dat toe Raphaela Monribot langsaan ingetrek het, sy 
geweier het om haar foon, rekenaar en draadloosnetwerk af te skakel wanneer 
dit nie in gebruik is nie. Toe sy gevra is of sy n landlyn i.p.v. haar Ifoon kan 
gebruik, beweer Firstenberg dat sy botweg geweier het. 


Die Firstenbergsaak eis dat n regter sy buurvrou stop om haar Ifoon, draadloos- 
netwerk en haar skootrekenaar se laaier te gebruik aangesien, soos hy beweer, 
die uitstraling hom uit sy woonplek geforseer het. Hy wil ook $530 000 vir 
skadevergoeding hê, insluitende $100 000 vir pyn en lyding. 


U mag wel vra: wat kom volgende! 
LISENSIEHERNUWINGS 


Indien u reeds vir die hernuwing van u amateurradiolisensie betaal het deur 
gebruik te maak van u lisensienommer mag u steeds n rekening van OKOSA 
ontvang. Die rekenings is gedurende die eerste week van Januarie gedruk maar 
deur n misverstand met die versendingsmaatskappy is die rekenings eers onlangs 
gepos. Dit mag nog n week of twee neem voordat u u rekening ontvang. Indien 
u reeds betaal het, sal u rekening dit nie toon nie. In sulke gevalle, ignoreer die 
rekening. U moet ook nie vir OKOSA bel nie. 


OKOSA het in n verklaring gesê dat hulle nie vir niebetaling sal optree nadat 
30 dae eers verstryk het na die pos van die laaste rekenings nie. 


REGISTREER NOU VIR DIE SA AMSAT RUIMTESIMPOSIUM 


Registrasie vir die 2010 SA AMSAT ruimtesimposium is nou oop. Die sim- 
posium sal op 17 April by die Universiteit van of KwaZulu-Natal gehou word. 
Vroeë besprekers sal n aansienlike afslag geniet. Besoek www.amsat.org.za vir 
besonderhede en en n registrasievorm. 


Bona fide studente en leerlinge word uitgenooi om vir kostelose registrasie aan- 
soek te doen wat moontlik gemaak is deur n skenking van die Departement van 
Wetenskap en Tegnologie deur die FRD (Foundation for Research and Develop- 
ment) en UKZN. 


HE-VOORTPLANTINGSVOORSPELLING 


Hannes Coetzee, ZSGBZP, rapporteer dat die sonaktiwiteitsvlak steeds laag 
is. Tans doen die klein sonvlekkies 1 051, 1 052 en 1 053 hulle ding vir HE- 
kommunikasie. Die voorspelde effektiewe sonvlektelling vir die week sal minder 
as 20 wees. 


20 en 15 m is die beste keuses vir DX. Gedurende die middae gaan die toestande 
na Indié goed wees. Gedurende laatmiddae en aande gaan toestande na Europa 
goed wees. Kontakte met Australië gaan uitdagend wees. Gedurende die middae 
is daar `n goeie kans vir 15 m-kontakte met die VSA. Smiddags en vroegaande 
gaan toestande op 15 en 20 m na Brasilië goed wees. 


Dit wil voorkom of 6 m stadig besig is om te ontwaak met rapporte dat die 
Keniabaken, asook ander DX-seine, gehoor is. 


Plaaslike toestande gaan gedurende die dag op 40 m goed wees. 80 m behoort 
gedurende vroegoggende en laatmiddae goeie resultate oor die korter afstande 
te lewer. 30 m sal gedurende die middel van die dag goeie resultate lewer. 20 
m het weer van sy glorie herwin en daar kan gedurende daglig goeie kontakte 
oor die langer afstande gemaak word. 


Saans is 80 m die beste keuse. 
Besoek gerus www.spaceweather.co.za vir meer inligting. 
DAGBOEK VAN GEBEURE 


7 Maart - SARL HAMNET 40 m gesimuleerde noodkompetisie, 12:00 tot 14:00 
UTC. 18/14 Maart RSGB Gemenebes GG-alleen kompetisie. 19/21 Maart 
- SARL BHF/UHF Digitale kompetisie. 20/21 Maart - SARL BHF/UBHF 
Analoogkompetisie. 27 Maart - Snuffelmark van die Pretoria Amateurradioklub 
om 08:00. 31 Maart SARL-80 m-klubkompetisie met PSK en RTD. 31 Maart 
Sluitingsdatum vir stadium 1 van konstruksiekompetisie. 17 April ?2010- SA 
AMSAT-ruimtesimposium. 23-25 April SARL -Nasionale Konvensie, Port 
Elizabeth. 7 Mei - Sluitingsdatum vir stadium 2 van konstruksiekompetisie. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars deur te stuur. Stuur dit indien moontlik in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


SARL nooi u ook om te luister na die program Amateur Radio Mirror Interna- 
tional wat om 10:00 SAT op 145,750 in die Pretoria-gebied uitgesaai word, met 
herleidings op 7 082, 7 205 en 17 860 kHz. Daar is ook 'n potgooi-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op “ARMI” en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZS6ONE, saamgestel en geredigeer is. 


Dankie dat u saamgeluister het. /EX 


